## Odluku o osnovama za sklapanje ugovora sa zdravstvenim ustanovama i zdravstvenim djelatnicima privatne prakse za 1994. godinu

### NN 3/1994 (14.1.1994.), Odluku o osnovama za sklapanje ugovora sa zdravstvenim ustanovama i zdravstvenim djelatnicima privatne prakse za 1994. godinu

# HRVATSKI ZAVOD ZA ZDRAVSTVENO OSIGURANJE

Na osnovi odredbi članka 64. Zakona o zdravstvenom osiguranju ("Narodne
novine" broj 75/93) i članka 14. Statuta Hrvatskog zavoda za zdravstveno
osiguranje ("Narodne novine" broj 1/94), Upravno vijeće Hrvatskog
zavoda za zdravstveno osiguranje na 2. sjednici održanoj 5. siječnja 1994.
godine, donijelo je

## ODLUKU

### O OSNOVAMA ZA SKLAPANJE UGOVORA SA ZDRAVSTVENIM USTANOVAMA I ZDRAVSTVENIM DJELATNICIMA PRIVATNE PRAKSE ZA 1994. GODINU

Članak 1.

Ovom Odlukom utvrđuje se način provođenja zdravstvene zaštite, formiranje
cijena zdravstvene zaštite, te načini i uvjeti pod kojima Hrvatski zavod
za zdravstveno osiguranje (u daljnjem tekstu: Zavod) sklapa ugovore sa
zdravstvenim ustanovama i zdravstvenim djelatnicime privatne prakse za
1994. godinu.

Članak 2.

Način i uvjeti pod kojima Zavod sklapa ugovore za provođenje zdravstvene
zaštite utvrđuje se sukladno Pravilniku o standardima i normativima obveznog
zdravstvenog osiguranja za 1994. godinu i drugim općim aktima Zavoda.

Članak 3.

Zdravstvenu zaštitu provode zdravstvene ustanove i zdravstveni djelatnici
privatne prakse uključeni u mrežu zdravstvene djelatnosti na primarnoj,
sekundarnoj i tercijarnoj razini sa kojima je Zavod sklopio ugovor.

Članak 4.

Zavod raspisuje natječaj za sklapanje ugovora za obavljanje primarne,
specijalističko-konzilijarne i bolničke zdravstvene zaštite. Odluku o izboru
najpovoljnijih ponudača za pružanje zdravstvene zaštite donosi Zavod.

Članak 5.

S izabranom zdravstvenom ustanovom, odnosno izabranim zdravstvenim djelatnikom
privatne prakse, Zavod sklapa ugovor o provođenju zdravstvene zaštite na
pojedinoj razini zdravstvene djelatnosti. Zdravstvena ustanova, odnosno
zdravstveni djelatnik privatne prakse iz prethodne stavke je ugovorna zdravstvena
ustanova, odnosno ugovorni zdravstveni djelatnik privatne prakse. Ugovorna
zdravstvena ustanova, odnosno ugovorni zdravstveni djelatnik privatne prakse
dužni su istaknuti taj naziv sa naznakom ugovorene zdravstvene djelatnosti.

Članak 6.

Ugovorom se određuje - vrsta zdravstvene djelatnosti, - opseg i kvaliteta
obavljanja zdravstvene djelatnosti. - poćetak i razdoblje obavljanja zdravstvene
djelatnosti, - način obavljanja zdravstvene djelatnosti, - cijena zdravstvene
usluge, način i rokovi plaćanja, - ostala prava i obveze.

Članak 7.

Za provođenje zdravstvene zaštite na primarnoj razini, Zavod sklapa
ugovore s domovima zdravlja, ljekarnama, zavodima za javno zdravstvo, ustanovama
za hitnu medicinsku pomoć, ustanovama za zdravstvenu njegu u kući i zdravstvenim
djelatnicima privatne prakse (doktorima medicine, doktorima stomatologije,
magistrima farmacije i zdravstvenim,djelatnicima više i srednje stručne
spreme).

Članak 8.

Za provođenje primarne zdravstvene zaštite iz djelatnosti opće medicine,
zdravstvene zaštite djece predškolskog uzrasta, školske medicine, zdravstvene
zaštite žena i zubozdravstvene zaštite osnovu za sklapanje ugovora predstavlja
broj osiguranih osoba koje su se na osnovi slobodnog izbora doktora medicine
i doktora stomatologije opredjelile za pojedini tim, a sukladno utvrdenom
standardu. U domovima zdravlja doktori medicine i doktori stomatologije
koji provode primarnu zdravstvenu zaštitu iz djelatnosti za koje se ugovor
sklapa, supotpisuju ugovoreni broj osiguranih osoba koje su ih izabrale,
odnosno broj osiguranih osoba koje po mjestu stanovanja pripadaju toj ordinaciji.
Doktori medicine i doktori stomatologije koji prelaze iz doma zdravlja
u privatnu praksu preuzimaju osigurane osobe koje su ih izabrale i prenose
njihove osobne zdravstvene kartone. Broj osiguranih osoba po timu za koji
se sklapa ugovor u pravilu je utvrđeni standard. Doktori medicine i doktori
stomatologije u privatnoj praksi, koji dosada nisu imali sklopljen ugovor
sa Zavodom, prilikom prvog sklapanja ugovora sa Zavodom trebaju imati minimum
od 500 osiguranih osoba kao osnovu za sklapanje ugovora.

Broj osiguranih osoba po pojedinom timu, za koji se sklapa ugovor u
odnosu na utvrđeni standard, može iznositi najviše 20% iznad standarda.
Iznimno dozvoljeni najviši broj osiguranih osoba po timu u djelatnosti
opće medicine je 2.100. U područjima gdje postoje veća odstupanja u organiziranju
zdravstvene zaštite, zbog demografskih karakteristika (otoci, gustoća naseljenosti),
posebna komisija Zavoda na razini Direkcije priznat će standard neovisno
od stvarnog broja osiguranih osoba po pojedinom timu.

Članak 9.

Poradi utvrdenog različitog standarda broja osiguranih osoba po timu
ovisno o dobnoj skupini i pojačanim mjerama zdravstvene zaštite za pojedine
kategorije osiguranih osoba, broj osiguranih osoba za djelatnost opće medicine
i zubozdravstvene zaštite iskazuje se po dobnim skupinama: - djeca (0 -
7 g.), - školska djeca (7-18 g.). - odrasli (18-65 g.). - osobe starije
dobi (iznad 65 g.).

Članak 10.

Osnova i uvjet za sklapanje ugovora za provođenje primarne zdravstvene
zaštite u patronažnoj zdravstvenoj skrbi, laboratorijskoj dijagnostici
i hitnoj medicinskoj pomoći je utvrđen standard i normativ za tu djelatnost.
U utvrdenom standardu uključen je ugovoreni broj osiguranih osoba pri domu
zdravlja i kod doktora medicine na razini primarne zdravstvene zaštite
u privatnoj praksi koji gravitiraju toj zdravstvenoj ustanovi.

Članak 11.

Za provođenje mjera higijensko-epidemiološke zdravstvene zaštite Zavod
sklapa ugovor sa zavodom za javno zdravstvo i domom zdravlja sukladno programu
mjera zdravstvene zaštite, standardu, broju djelatnika i područjima na
kojima se mjere provode, te za to osiguranim potrebnim sredstvima.

Članak 12.

Poradi opskrbe pučanstva lijekovima, Zavod sklapa ugovore sa ljekarnama
sukladno utvrđenom standardu.

Članak 13.

Mjere zdravstvene zaštite na sekundarnoj razini obuhvačaju specijalističko-konzilijarnu
zdravstvenu zaštitu i bolničko liječenje.

Članak 14.

Za provođenje najsloženijih oblike zdravstvene zaštite iz specijalističkih
djelatnosti koji se provode na tercijarnoj razini, Zavod sklapa ugovore
s državnim zdravstvenim zavodima, klinikama, kliničkim bolnicama i kliničkim
bolničkim centrima prema utvrđenom standardu. Za obavljanje javno-zdravstvene
djelatnosti Zavod sklapa ugovore sa državnim zdravstvenim zavodima na osnovi
ugovorenog programa kojim se utvrđuju potrebni djelatnici, sredstva i vremensko
razdoblje za izvršenje.

Članak 15.

Ugovorne zdravstvene ustsnove i ugovorni zdravstveni djelatnici privatne
prakse na primarnoj razini dužni su svim osiguranim osobama Zavoda pružiti
hitnu medicinsku pomoć, bez obzira na mjesto prebivališta osigurane osobe
i bez posebnog ispostavljanja računa. Ugovorna zdravstvena ustanova i ugovorni
zdravstveni djelatnici privatne prakse pružaju zdravstvene usluge građanima
stranih država s kojima Republika Hrvatska ima sklopljen sporazum o socijalnom
osiguranju, kao i onim građanima stranih država kojima je priznat status
izbjeglica prema međudržavnom sporazumu, odnosno prema Uredbi Vlade Republihe
Hrvatske. Za izvršene zdravstvene usluge osobama iz prethodne stavke, ugovorna
zdravstvena ustanova odnosno ugovorni zdravstveni djelatnik privatne prakse
ispostavljaju pojedinačne račune zavodu.

Članak 16.

Za provođenje mjera zdravstvene zaštite utvrđuju se cijene na primarnoj,
sekundarnoj i tercijarnoj razini zdravstvene zaštite. Na primarhoj razini
cijena se utvrđuje primjenom iznosa po osiguranoj osobi za djelatnost opće
medicine, zdravstvene zaštite djece predškolskog uzrasta školske medicine,
zdravstvene zaštite žena, zubozdravstvene zaštite, patronažne zdravstvene
skrbi, laboratorijske dijagnostike i higijensko epidemiološke zaštite,
a za djelatnost hitne medicinske pomoći prema cijeni standardnog tima za
hitnu medicinsku pomoć, sanitetski prijevoz, prijavno-dojavnu jedinicu,
dežurstvo i pripravnost. Za izvršene usluge prijevoza u hitnoj medicinskoj
pomoći i sanitetskom prijevozu, zdravstvene ustanove obračunavaju iznos
u visini od 15 posto cijene litre benzina 98 oktana po prijeđenom kilometru
prema priloženim, radnim, odnosno putnim nalozima Kada se jednim sanitetskim
kolima prevoze istodobno dvije ili više osiguranih osoba obračunava se
postotak iz prethodne stavke ove točke na ukupan broj stvarno prijeđenih
kilometara za sve osigurane osobe prema radnom nalogu za sanitetsko vozilo.

Za ljekarničku djelatnost cijena se utvrđuje na osnovi Popisa dijagnostičkih
i terapijskih postupaka u zdravstvenim djelatnostima i utvrđene cijene
boda za tu djelatnost.

Mjere zdravstvene njege bolesnika u kući plaćaju se prema utvrđenoj
cijeni sata njege. Na sekundarnoj i tercijarnoj razini zdravstvene zaštite
cijene se utvrđuju primjenom Popisa dijagnostičkih i terapijskih postupaka
u zdravstvenim djelatnostima i utvrđene cijene boda za te djelatnosti,
te cijene pansiona za bolničho liječenje. Ako ugovorna zdravstvena ustanova
prilikom pružanja zdravstvene zaštite koristi lijekove, materijale, krv
i krvne derivate i radioizotope koji su iskazani na temperaturnoj listi
osigurane osobe, a navedeni su u Popisu šifara grupa materijala i lijekova
posebno ih iskazuje u računu koji se ispostavlja Zavodu.

Članak 17.

Cijene zdravstvene zaštite iskazane po razinama zdravstvene zaštite
i po vrstama zdravstvene djelatnosti sastavni su dio ove Odluke.

Članah 18.

Ova Odluka stupa na snagu danom objave u "Narodnim novinama",
a primjenjuje se od 1. siječnja 1994. godine.

Klasa: 025-04/94-01/04

Urbroj: 338-24-94-t

Zagreb. 5. siječnja 1994.

Predsjednik Upravnog vijeća Hrvatskog zavoda za zdravstveno
osiguranje

**prim. dr. sci. Mate Ljubičič, v.r.**

Odluka, NN 3/1994-77